**ZAKON**

**O PLATAMA ZAPOSLENIH U INSTITUCIJAMA PRAVOSUĐA**

**REPUBLIKE SRPSKE**

**GLAVA I**

**OSNOVNE ODREDBE**

1. **Predmet i sadržina Zakona**

Član 1.

Ovim zakonom uređuje se način utvrđivanja plata, naknada i drugih primanja zaposlenih u sudovima i javnim tužilaštvima Republike Srpske, Pravobranilaštvu Republike Srpske, kazneno-popravnim ustanovama Republike Srpske, Sudskoj policiji Republike Srpske i Centru za edukaciju sudija i javnih tužilaca Republike Srpske (u daljem tekstu: zaposleni).

Član 2.

Odredbe ovog zakona ne primjenjuju se prilikom utvrđivanja plata za sudije i javne tužioce u Republici Srpskoj.

1. **Plata i elementi plate**

Član 3.

(1) Plata zaposlenih sastoji se od osnovne plate, uvećanja plate i naknada propisanih ovim zakonom.

(2) Plata iz stava 1. ovog člana predstavlja platu prije oporezivanja porezom na dohodak.

(3) Bruto plata je plata uvećana za doprinose.

(4) U svim elementima koji čine platu iz stava 1. ovog člana sadržan je porez.

Član 4.http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

1. Pravo na platu ostvaruje se danom stupanja na rad.
2. Pravo na platu prestaje danom prestanka radnog odnosa.

Član 5.http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

(1) Zaposleni imaju pravo na platu iz člana [3](http://www.podaci.net/_verzija33/rezultati.php#clan40000003). ovog zakona.

(2) Način obračuna i isplata plata jedinstveni su za zaposlene, a zavise od radnog mjesta i platne grupe.

(3) Plata se isplaćuje u tekućem mjesecu za prethodni mjesec u skladu sa terminskim mjesečnim planom potrošnje budžeta Republike Srpske (u daljem tekstu: budžet).

(4) Sredstva za bruto plate obezbjeđuju se u budžetu.

Član 6.

(1) Osnovna plata obračunava se i iskazuje mjesečno za puno radno vrijeme prema radnom mjestu i odgovarajućoj platnoj grupi.

(2) Osnovna plata iz stava 1. ovog člana je proizvod cijene rada kao izraza vrijednosti za najjednostavniji rad i koeficijenta utvrđenog prema platnoj grupi.

(3) Uvećanje osnovne plate za svaku navršenu godinu staža osiguranja iznosi:

1) do navršenih 25 godina 0,3%,

2) nakon navršenih 25 godina svaka naredna godina 0,5%.

(4) Osnovna plata utvrđena u skladu sa ovim članom ne može biti niža od utvrđene najniže plate u Republici Srpskoj.

Član 7.

(1) Cijena rada je izraz vrijednosti za najjednostavniji rad i osnov za obračun osnovne plate.

(2) Vlada Republike Srpske (u daljem tekstu: Vlada) u toku izrade budžeta svake godine sa predstavnicima reprezentativnog granskog sindikata vodi pregovore o cijeni rada za narednu godinu.

(3) Akt o cijeni rada potpisuju predsjednik Vlade i predsjednik reprezentativnog granskog sindikata.

(4) Akt iz stava 3. ovog člana objavljuje se u „Službenom glasniku Republike Srpske“.

Član 8.

Naknade u visini do 35% osnovne plate za težinu, prirodu posla i posebne uslove rada i naknada za topli obrok i regres uračunate su u osnovnu platu i ne mogu se posebno iskazivati.

Član 9.

(1) Ako se u jednom od kvartala ne ostvaruje budžet u punom obimu, plate zaposlenih umanjuju se do visine procenta manje ostvarenih prihoda budžeta.

(2) Odluku o procentu umanjenja plate donosi Vlada na prijedlog Ministarstva finansija.

Član 10.

(1) Puno radno vrijeme zaposlenih je 40 časova sedmično.

(2) Ukoliko zaposleni radi sa nepunim radnim vremenom, u skladu sa posebnim zakonom ili drugim propisom, osnovna mjesečna plata određuje se srazmjerno vremenu provedenom na radu.

**3. Plate zaposlenih u sudovima Republike Srpske**

Član 11.

Plate zaposlenih u sudovima Republike Srpske (u daljem tekstu: sudovi) razvrstavaju se u platne grupe i određuju im se sljedeći koeficijenti za obračun osnovne plate:

1) prva platna grupa:

1. sekretar suda – visoka stručna sprema: 18,70;

2. sudski administrator u sudu sa 60 ili više sudija – visoka stručna sprema: 18,70;

3. rukovodilac unutrašnje ogranizacione jedinice – visoka stručna sprema: 15,35;

4. šef računovodstva – visoka stručna sprema: 15,35;

5. viši stručni saradnik u Vrhovnom sudu: 17,60;

6. viši stručni saradnik u okružnom sudu i Višem privrednom sudu: 15,35;

7. stručni saradnik u osnovnom i Okružnom privrednom sudu: 14,25;

8. stručni savjetnik u osnovnom sudu: 14,25;

9. stručni savjetnik u okružnom sudu: 14,25;

10. referent sa visokom stručnom spremom: 14,25;

2) druga platna grupa:

1. referent sa višom stručnom spremom: 9,80;

3) treća platna grupa:

1. referent sa srednjom stručnom spremom: 7,60;

4) četvrta platna grupa:

1. visokokvalifikovani radnik: 6,45;

2. kvalifikovani radnik: 5,50;

3. nekvalifikovani radnik: 4,50.

Član 12.

(1) Osnovna plata pripravnika sa visokom stručnom spremom utvrđuje se u iznosu od 80% osnovne plate platne grupe iz člana 11. tačka 1) podtačka 10. ovog zakona.

(2) Osnovna plata pripravnika sa višom stručnom spremom utvrđuje se u iznosu od 80% osnovne plate platne grupe iz člana 11. tačka 2) podtačka 1. ovog zakona.

(3) Osnovna plata pripravnika sa srednjom stručnom spremom utvrđuje se u iznosu od 80% osnovne plate platne grupe iz člana 11. tačka 3) podtačka 1. ovog zakona.

**4. Plate zaposlenih u javnim tužilaštvima Republike Srpske**

Član 13.

Plate zaposlenih u javnim tužilaštvima Republike Srpske (u daljem tekstu: javno tužilaštvo) razvrstavaju se u platne grupe i određuju im se sljedeći koeficijenti za obračun osnovne plate:

1) prva platna grupa:

1. sekretar javnog tužilaštva – visoka stručna sprema: 18,70;

2. rukovodilac unutrašnje ogranizacione jedinice – visoka stručna sprema: 15,35;

3. šef računovodstva – visoka stručna sprema: 15,35;

4. stručni saradnik u Republičkom javnom i okružnom javnom tužilaštvu: 17,60;

5. stručni savjetnik u okružnom javnom tužilaštvu: 14,25;

6. referent sa visokom stručnom spremom: 14,25;

2) druga platna grupa:

1. šef tužilačkih istražilaca: 20,90;

2. tužilački istražilac: 18,70;

3) treća platna grupa:

1. referent sa višom stručnom spremom: 9,80;

4) četvrta platna grupa:

1. referent sa srednjom stručnom spremom: 7,60;

5) peta platna grupa:

1. visokokvalifikovani radnik: 6,45;

2. kvalifikovani radnik: 5,50;

3. nekvalifikovani radnik: 4,50.

Član 14.

(1) Osnovna plata pripravnika sa visokom stručnom spremom utvrđuje se u iznosu od 80% osnovne plate platne grupe iz člana 13. tačka 1) podtačka 6. ovog zakona.

(2) Osnovna plata pripravnika sa višom stručnom spremom utvrđuje se u iznosu od 80% osnovne plate platne grupe iz člana 13. tačka 2) podtačka 1. ovog zakona.

(3) Osnovna plata pripravnika sa srednjom stručnom spremom utvrđuje se u iznosu od 80% osnovne plate platne grupe iz člana 13. tačka 3) podtačka 1. ovog zakona.

**5. Plate zaposlenih u Pravobranilaštvu Republike Srpske**

Član 15.

Plate zaposlenih u Pravobranilaštvu Republike Srpske (u daljem tekstu: Pravobranilaštvo) razvrstavaju se u platne grupe i određuju im se sljedeći koeficijenti za obračun osnovne plate:

1) prva platna grupa:

1. pravobranilac Republike Srpske: 29,80;

2. zamjenik pravobranioca Republike Srpske: 24,25;

3. pomoćnik pravobranioca Republike Srpske: 19,80;

4. načelnik odjeljenja: 17,60;

5. sekretar Pravobranilaštva: 16,45;

6**.** rukovodilac odsjeka: 15,35;

7. šef računovodstva, šef pisarnice i interni revizor: 15,35;

8. stručni saradnik sa visokom stručnom spremom: 14,25;

2) druga platna grupa:

1. saradnik sa višom stručnom spremom: 9,80;

3) treća platna grupa:

1. saradnik sa srednjom stručnom spremom: 7,60;

4) četvrta platna grupa:

1. poslovi visokokvalifikovanog radnika: 6,45;

2. poslovi kvalifikovanog radnika: 5,50;

3. poslovi nekvalifikovanog radnika: 4,50.

Član 16.

(1) Osnovna plata pripravnika sa visokom stručnom spremom utvrđuje se u iznosu od 80% osnovne plate platne grupe iz člana 15. tačka 1) podtačka 8. ovog zakona.

(2) Osnovna plata pripravnika sa višom stručnom spremom utvrđuje se u iznosu od 80% osnovne plate platne grupe iz člana 15. tačka 2) podtačka 1. ovog zakona.

(3) Osnovna plata pripravnika sa srednjom stručnom spremom utvrđuje se u iznosu od 80% osnovne plate platne grupe iz člana 15. tačka 3) podtačka 1. ovog zakona.

**6. Plate zaposlenih u kazneno-popravnim ustanovama Republike Srpske**

Član 17.

Koeficijenti za obračun osnovne plate direktora, zamjenika i pomoćnika u kazneno-popravnim ustanovama Republike Srpske (u daljem tekstu: kazneno-popravne ustanove) iznose:

1) direktor kazneno-popravne ustanove: 28,70;

2) zamjenik direktora kazneno-popravne ustanove: 25,35;

3) pomoćnik direktora kazneno-popravne ustanove: 19,80.

Član 18.

Koeficijenti za obračun osnovne plate policajaca u kazneno-popravnim ustanovama, u zavisnosti od poslova i zadataka koje obavljaju, iznose:

1) zamjenik pomoćnika direktora za službu obezbjeđenja: 16,45;

2) načelnik policije: 14,25;

3) narednik policije I klase: 13,15;

4) narednik policije: 10,90;

5) stariji policajac I klase: 10,25;

6) stariji policajac: 10,15;

7) policajac I klase: 9,15;

8) policajac: 8,70.

Član 19.

Plate ostalih zaposlenih razvrstavaju se u platne grupe i određuju im se sljedeći koeficijenti za obračun osnovne plate:

1) prva platna grupa:

1. rukovodioci unutrašnjih organizacionih jedinica: 16,80;

2. šef računovodstva: 15,35;

3. šefovi odjeljenja i vaspitači vaspitnih kolektiva: 14,80;

4. viši stručni saradnici sa visokom stručnom spremom: 14,25;

2) druga platna grupa:

1. viši stručni saradnici sa višom stručnom spremom: 9,80;

3) treća platna grupa:

1. stručni saradnik sa srednjom stručnom spremom: 7,60;

2. instruktor: 7,60;

4) četvrta platna grupa:

1. poslovi visokokvalifikovanog radnika: 6,45;

2. poslovi kvalifikovanog radnika: 5,50;

3. poslovi nekvalifikovanog radnika: 4,50.

Član 20.

(1) Osnovna plata pripravnika sa visokom stručnom spremom utvrđuje se u iznosu od 80% osnovne plate platne grupe iz člana 19. tačka 1) podtačka 4. ovog zakona.

(2) Osnovna plata pripravnika sa višom stručnom spremom utvrđuje se u iznosu od 80% osnovne plate platne grupe iz člana 19. tačka 2) podtačka 1. ovog zakona.

(3) Osnovna plata pripravnika sa srednjom stručnom spremom utvrđuje se u iznosu od 80% osnovne plate platne grupe iz člana 19. tačka 3) podtačka 1. ovog zakona.

Član 21.

Zaposleni u kazneno-popravnim ustanovama imaju pravo na uvećanje osnovne plate u skladu sa odredbama Posebnog kolektivnog ugovora.

**7. Plate zaposlenih u Sudskoj policiji Republike Srpske**

Član 22.

Za plate zaposlenih u Sudskoj policiji Republike Srpske (u daljem tekstu: Sudska policija) određuju se sljedeći koeficijenti za obračun osnovne plate:

1) direktor Sudske policije: 25,35;

2) inspektor Sudske policije: 20,90;

3) načelnik okružnog centra Sudske policije: 17,60;

4) zamjenik načelnika okružnog centra Sudske policije: 15,35;

5) pomoćnik načelnika okružnog centra Sudske policije: 13,15;

6) komandir interventne jedinice Sudske policije: 13,15;

7) pomoćnik komandira interventne jedinice Sudske policije: 12,00;

8) viši narednik Sudske policije: 10,25;

9) narednik Sudske policije: 10,15;

10) viši policajac Sudske policije: 9,15;

11) sudski policajac: 8,70;

12) referent sa srednjom stručnom spremom: 7,60.

**8. Plate zaposlenih u Centru za edukaciju sudija i javnih tužilaca Republike Srpske**

Član 23.

Za plate zaposlenih u Centru za edukaciju sudija i javnih tužilaca Republike Srpske (u daljem tekstu: Centar) određuju se sljedeći koeficijenti za obračun osnovne plate:

1) prva platna grupa:

1. direktor Centra: 28,70;

2. pomoćnik direktora: 23,15;

3. načelnik odjeljenja: 17,60;

4. viši stručni saradnik sa visokom stručnom spremom: 14,25;

2) druga platna grupa:

1. viši stručni saradnik sa višom stručnom spremom: 9,80;

3) treća platna grupa:

1. stručni saradnik sa srednjom stručnom spremom: 7,60;

4) četvrta platna grupa:

1. poslovi visokokvalifikovanog radnika: 6,45;

2. poslovi kvalifikovanog radnika: 5,50;

3. poslovi nekvalifikovanog radnika: 4,50.

Član 24.

(1) Osnovna plata pripravnika sa visokom stručnom spremom utvrđuje se u iznosu od 80% osnovne plate platne grupe iz člana 23. tačka 1) podtačka 4. ovog zakona.

(2) Osnovna plata pripravnika sa višom stručnom spremom utvrđuje se u iznosu od 80% osnovne plate platne grupe iz člana 23. tačka 2) podtačka 1. ovog zakona.

(3) Osnovna plata pripravnika sa srednjom stručnom spremom utvrđuje se u iznosu od 80% osnovne plate platne grupe iz člana 23. tačka 3) podtačka 1. ovog zakona.

**GLAVA II**

**OSTALA PRAVA ZAPOSLENIH**

**9. Naknada plate**

Član 25.

Zaposlenom se utvrđuje plata platne grupe u kojoj se radno mjesto nalazi.

http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

Član 26.

Zaposleni ima pravo na naknadu plate u punom iznosu za vrijeme korišćenja godišnjeg odmora, plaćenog odsustva, republičkih praznika, privremene spriječenosti za rad zbog povrede na radu ili profesionalne bolesti, kao i za vrijeme prekida zbog propusta poslodavca da preduzme odgovarajuće mjere zaštite na radu, utvrđenog u Zakonu o radu i posebnim kolektivnim ugovorom.

http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

Član 27.http://www.podaci.net/_verzija33/img/prazno.gif

Zaposleni ostvaruje pravo na naknadu plate za vrijeme privremene spriječenosti za rad zbog bolesti u skladu sa propisima o zdravstvenoj zaštiti.

Član 28.

http://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

(1) Zaposleni koji po nalogu rukovodioca radi duže od punog radnog vremena, za svaki sat prekovremenog radnog vremena ima pravo na jedan sat kompenzirajućeg radnog vremena.

(2) Vrijeme iz stava 1. ovog člana preračunava se tromjesečno u slobodne dane i sate koje zaposleni treba da iskoristi najkasnije u roku od šest mjeseci.

Član 29.

(1) Osnovna plata zaposlenih uvećava se za rad noću, za rad tokom republičkih praznika i drugim danima kada se po zakonu ne radi, a visina uvećanja po ovim osnovima reguliše se posebnim kolektivnim ugovorom.

(2) Posebni kolektivni ugovor zaključuju zaključuju reprezentativni granski sindikat i nadležni ministar po ovlašćenju Vlade.

**10. Ostala primanja po osnovu rada**

Član 30.

(1) Zaposleni imaju pravo na:

1) otpremninu pri odlasku u penziju i prestaku radnog odnosa u slučaju ako se iz ekonomskih, organizacionih i tehnoloških razloga ukaže potreba za prestankom rada zaposlenog,

2) naknadu troškova prevoza prilikom dolaska na posao i povratka sa posla,

3) jubilarnu nagradu,

4) jednokratnu novčanu naknadu za posebne rezultate rada,

5) novčanu naknadu prilikom rođenja djeteta,

6) novčanu pomoć u slučaju invalidnosti i dugotrajne bolesti,

7) novčanu pomoć porodici u slučaju smrti radnika,

8) novčanu pomoć u slučaju smrti člana uže porodice,

9) naknadu po osnovu obavljanja funkcije predsjednika ili povjerenika reprezentativne sindikalne organizacije.

(2) Visina naknada iz stava 1. ovog člana reguliše se posebnim kolektivnim ugovorom.

Član 31.

Zaposleni u kazneno-popravnim ustanovama, Sudskoj policiji i specijalni istražioci imaju pravo na naknadu za povećane troškove boravka za vrijeme rada na terenu i samački smještaj, a visina naknade određuje se posebnim kolektivnim ugovorom.

Član 32.

(1) Zaposleni nemaju pravo na druge naknade za rad koje se isplaćuju iz budžeta osim naknada utvrđenih ovim zakonom.

(2) Izuzetno od stava 1. ovog člana, zaposlenima se odlukom Vlade može isplatiti naknada za rad za poslove koji nisu u opisu radnog mjesta zaposlenog.

**GLAVA III**

**PRELAZNE I ZAVRŠNE ODREDBE**

**11. Usaglašavanje podzakonskih akata sa odredbama ovog zakona**

Član 33.

U roku od 30 dana od dana stupanja na snagu ovog zakona, uskladiće se svi podzakonski akti kojima je uređen obračun i isplata plata i drugih primanja zaposlenih sa odredbama ovog zakona.

Član 34.http://www.podaci.net/_verzija33/img/prazno.gif

U roku od 30 dana od dana stupanja na snagu ovog zakona rukovodilac institucije pravosuđa će za sve zaposlene obračunati i utvrditi iznos plata u skladu sa odredbama ovog zakona.

**12. Prestanak važenja i stupanje na snagu Zakonahttp://www.podaci.net/_verzija33/img/prazno.gif**

Član 35.

Stupanjem na snagu ovog zakona prestaje da važi Zakon o platama zaposlenih u institucijama pravosuđa Republike Srpske („Službeni glasnik Republike Srpske“, br. 31/14 i 116/16).

http://www.podaci.net/_verzija33/img/prazno.gifhttp://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

Član 36.

Ovaj zakon se objavljuje u „Službenom glasniku Republike Srpske“, a stupa na snagu 1. avgusta 2018. godine.

Broj: 02/1-021-733/18 PREDSJEDNIK

Datum:4. jul 2018. godine NARODNE SKUPŠTINE

***Nedeljko Čubrilović***